Na temelju članka18. Zakona o zaštiti prijavitelja nepravilnosti (Narodne novine 17/19.) i članka 36. Statuta Dječjeg vrtića „Olga Ban“ Pazin („Službene novine Grada Pazina“ broj 31/13. i 23/14.), Upravno vijeće Dječjeg vrtića „Olga Ban“ Pazin na **17. sjednici održanoj 23. prosinca 2019.** godine donosi

**PRAVILNIK**

**O POSTUPKU UNUTARNJEG PRIJAVLJIVANJA NEPRAVILNOSTI I**

**IMENOVANJU POVJERLJIVE OSOBE**

**I. OPĆA ODREDBA**

Članak 1.

Pravilnikom o postupku unutarnjeg prijavljivanja nepravilnosti i imenovanju povjerljive osobe (dalje: Pravilnik) Dječji vrtić „Olga Ban“ Pazin kao poslodavac (dalje: Vrtić) pobliže uređuje:

1. postupak unutarnjeg prijavljivanja nepravilnosti u Vrtiću
2. postupak vanjskog prijavljivanja nepravilnosti
3. imenovanje povjerljive osobe i njezinog zamjenika za zaprimanje prijava nepravilnosti i vođenje postupka u vez s prijavom nepravilnosti
4. zaštitu prijavitelja nepravilnosti u okviru svoje nadležnosti
5. čuvanje podataka zaprimljenih u prijavi od neovlaštenog otkrivanja, osim ako to nije suprotno zakonu.

Članak 2.

Nepravilnosti su kršenja zakona te drugih propisa i nesavjesno upravljanje javnim dobrima, javnim sredstvima i sredstvima Europske unije koja predstavljaju ugrožavanje javnog interesa, a koja su povezana s obavljanjem poslova u Vrtiću.

Članak 3.

*Prijavitelj nepravilnosti* je fizička osoba koja prijavljuje nepravilnosti koje su povezane s obavljanjem poslova u Vrtiću.

*Povjerljiva osoba* je zaposlenik Vrtića imenovan za zaprimanje prijava nepravilnosti i vođenje postupka u vezi s prijavom nepravilnosti.

Članak 4.

Prijavljivanje nepravilnosti može biti unutarnje i vanjsko te javno razotkrivanje.

*Unutarnje prijavljivanje nepravilnosti* je otkrivanje nepravilnosti Vrtiću.

*Vanjsko prijavljivanje nepravilnosti* je otkrivanje nepravilnosti nadležnom tijelu, odnosno pučkom pravobranitelju.

*Javno razotkrivanje nepravilnosti* je otkrivanje nepravilnosti javnosti. Prijavitelj nepravilnosti može iznimno, bez prethodnog prijavljivanja nepravilnosti Vrtiću ili nadležnog tijela, javno razotkriti informacije ako postoji neposredna opasnost za život, zdravlje, sigurnost ili od nastanka štete velikih razmjera ili uništenja dokaza.

Članak 5.

Izrazi u ovom Pravilniku koji imaju rodno značenje, bez obzira na to koriste li se u muškom ili ženskom rodu, odnose se jednako na muški i ženski rod.

**POSTUPAK UNUTARNJEG PRIJAVLJIVANJA**

Članak 6.

Postupak unutarnjeg prijavljivanja nepravilnosti započinje dostavljanjem pismene prijave povjerljivoj osobi.

Povjerljiva osoba dužna je:

* zaprimiti prijavu nepravilnosti
* ispitati prijavu nepravilnosti najkasnije u roku 60 dana od dana zaprimanja prijave
* bez odgode preuzeti radnje iz svoje nadležnosti potrebne za zaštitu prijavitelja nepravilnosti ako je prijavitelj nepravilnosti učinio vjerojatnim da jest ili bi mogao biti žrtva štetne radnje zbog prijave nepravilnosti
* prijavu nepravilnosti proslijediti tijelima ovlaštenim za postupanje prema sadržaju prijave, *ako nepravilnost nije riješena u Vrtiću*
* obavijestiti prijavitelja nepravilnosti, na njegov zahtjev, o tijeku i radnjama poduzetim u postupku i omogućiti mu uvid u spis u roku 30 dana od dana zaprimanja zahtjeva
* pisanim putem izvijestiti nadležno tijelo za vanjsko prijavljivanje nepravilnosti o zaprimljenim prijavama u roku od 30 dana od odlučivanja o prijavi

članak 7.

Prijava nepravilnosti sadržava:

* podatke o prijavitelju nepravilnosti
* naziv poslodavca prijavitelja
* podatke o osobi i/ili osobama na koje se prijava odnosi
* datum prijave
* opis nepravilnosti koja se prijavljuje

Prijava se može podnijeti neposredno u pisanom obliku, poslati poštom, dostaviti u elektroničkom obliku ili usmeno izjaviti na zapisnik.

**POSTUPAK VANJSKOG PRIJAVLJIVANJA NEPRAVILNOSTI**

Članak 8

Vanjsko prijavljivanje nepravilnosti je otkrivanje nepravilnosti nadležnom tijelu.

Nadležno tijelo za vanjsko prijavljivanje nepravilnosti je pučki pravobranitelj.

Članak 9.

Prijavitelj nepravilnosti može prijaviti nepravilnost nadležnom tijelu ako je ispunjena jedna od slijedećih pretpostavi:

* ako postoji neposredna opasnost za život, zdravlje, sigurnost, od nastanka štete velikih razmjera ili uništenja dokaza
* ako ne postoji mogućnost unutarnjeg prijavljivanja nepravilnosti
* ako prijavitelj nepravilnosti u postupku unutarnjeg prijavljivanja nije u roku od 60 dana od zaprimanja prijave obaviješten o rezultatima poduzetih radnji po prijavi ili nisu poduzete nikakve radnje kao odgovor na dostavljene informacije
* ako postoji osnovana bojazan da su u postupku unutarnjeg prijavljivanja ne može osigurati ostvarenje prava na zaštitu, zaštita identiteta prijavitelja nepravilnosti odnosno povjerljivost zaprimljenih informacija
* ako postoji osnovana bojazan da bi prijavitelj nepravilnosti mogao biti stavljen u nepovoljan položaj zbog prijave nepravilnosti ili mjere koje su poduzete za zaštitu po prijavi nisu bile učinkovite
* ako prijavitelj nepravilnosti više ne obavlja poslove u Vrtiću.

**IMENOVANJE I OPOZIV POVJERLJIVE OSOBE I NJEZINA ZAMJENIKA**

Članak 10.

Prijedlog za imenovanje povjerljive osobe u Vrtiću može podnijeti u pisanom obliku najmanje 20% radnika zaposlenih u Vrtiću.

Ukoliko 20% radnika nije donijelo odluku o prijedlogu za imenovanjem povjerljive osobe, ravnateljica je obavezan odlukom, samostalno, imenovati povjerljivu osobu.

Članak 11.

Ravnateljica će odlukom na prijedlog povjerljive osobe imenovati zamjenika povjerljive osobe.

Povjerljivu osobu i zamjenika povjerljive osobe imenuje ravnateljica uz njihov prethodni pristanak.

Članak 12.

Ravnateljica će imenovati povjerljivu osobu za unutarnje prijavljivanje nepravilnosti na prijedlog najmanje 20% zaposlenih radnika u Vrtiću.

Ako je povjerljivu osobu na temelju prijedloga za imenovanjem povjerljive osobne imenovalo 20% radnika zaposlenih u Vrtiću, ta se osoba može opozvati odlukom 20% radnika.

Odluka iz Prethodnog stavka obvezuje ravnateljicu da razriješi imenovanu osobu i imenuje novu u roku od 30 dana od donošenja odluke o opozivu.

Do donošenja odluke o imenovanju nove povjerljive osobe poslove povjerljive osobe obavlja njegov zamjenik, osim ako okolnosti upućuju na to da je potrebno privremeno imenovati treću osobu za povjerljivu osobu.

Ravnateljica će imenovati povjerljivu osobu i kada 20% radnika nije donijelo prijedlog o imenovanju povjerljive osobe.

**ZAŠTITA PRIJAVITELJA NEPRAVILNOSTI**

Članak 13.

Postupak zaštite prijavitelja nepravilnosti započinje dostavom prijave nepravilnosti nadležnom tijelu (pučkom pravobranitelju) i provodi se u skladu s propisima koje primjenjuje pučki pravobranitelj te odredbama Zakona.

Na zahtjev prijavitelja nepravilnosti (pučki pravobranitelj) obavezan je u roku od 30 dana od zaprimanja zahtjeva nepravilnosti pružiti informacije prijavitelju nepravilnosti o tijeku i radnjama poduzetima u postupku te mu omogućiti uvid u spis predmeta.

Nadležno je tijelo obvezno bez odgađanja obavijestiti prijavitelja nepravilnosti o ishodu postupka nakon njegova okončanja.

**ČUVANJE PODATAKA ZAPRIMLJENIH U PRIJAVI OD NEOVLAŠTENOG OTKRIVANJA**

Članak 14.

Identitet prijavitelja odnosno podatci na osnovu kojih se može otkriti njegov identitet te drugi podatci koji su navedeni u prijavi nepravilnosti moraju ostati zaštićeni, osim ako prijavitelj nepravilnosti pristane na otkrivanje tih podataka ili ako je tijekom postupka nužno otkriti identitet prijavitelja nepravilnosti, a u skladu s propisima kojima se uređuje zaštita osobnih podataka.

Članak 15.

Osoba kojoj prijavitelj nepravilnosti prijavi nepravilnost i svaka druga osoba koja sudjeluje u postupku prijave nepravilnosti obvezna je štititi podatke koje sazna u prijavi.

Članak 16.

Povezana osoba (bračni ili izvanbračni drug, životni partner ili neformalni životni partner, srodnici po krvi u ravnoj liniji, srodnici u pobočnoj liniji do četvrtog stupnja, srodnici po tazbini do drugog stupnja , skrbnik, partner – skrbnik djeteta te posvojitelj odnosno posvojenik te druge fizičke i pravne osobe koje se prema drugim osobama i okolnostima mogu smatrati interesno povezanima s prijaviteljem nepravilnosti) ima pravo na zaštitu kao prijavitelj nepravilnosti ako učini vjerojatnim da je prema njoj počinjena štetna radnja zbog povezanosti s prijaviteljem nepravilnosti.

Članak 17.

Vrtić čuva podatke zaprimljene u prijavi od neovlaštenog otkrivanja, osim ako nije suprotno zakonu.

**PRIJELAZNE I ZAVRŠNE PDREDBE**

Članak 18.

Vrtić je obavezan donijeti Pravilnik u roku od šest mjeseci od dana stupanja na snagu Zakona o zaštiti prijavitelja nepravilnosti odnosno do 31.prosinca 2019.

Vrtić je obvezan imenovati povjerljivu osobu i zamjenika povjerljive osobe do 31.ožujka 2020.g.

Članak 19.

Na sve što nije uređeno ovim Pravilnikom primjenjivat će se odredbe zakona.

Članak 20.

Ovaj Pravilnik stupa na snagu osmog dana od objave na oglasnim mjestima Vrtića

KLASA: 003-05/19-01/03

URBROJ: 2163/01-09-19-1

Zamjenik Predsjednice Upravnog vijeća

*Vinko Stihović*

Ovaj je Pravilnik objavljen na oglasnoj ploči Vrtića dana 30. prosinca 2019. te je stupio na snagu 2. siječnja 2020.

Tajnica

*Gabrijela Krizmanić*